Ons gaan kerk toe - www.bybelkennis.co.za
Jonah thought he had come to Nineveh to do a religious job, to administer a religious program. God had brought Jonah to Nineveh to give him an experience of amazing grace – Eugene Peterson
Is dit goed om eredienste by te woon? Gewoonlik kry ons ‘n lys godsdienstige redes waarom ons eredienste moet bywoon. Op Scot McKnight se blog kry ons nou ‘n aantal nie-godsdienstige redes waarom dit goed is om eredienste by te woon.
Vriende – vir jou en jou kinders.
Gemeenskap – dit is mense wat iets in gemeen met jou en jou kinders het.
Aktiwiteite en gebeure – die gemeente se kalender is gewoonlik vol. Daar is baie dinge wat aangaan – en meeste is nogal verniet! Dit is gratis vermaak vir jou en jou gesin met gesinne waarmee julle iets in gemeen het.
Versorging van kinders – jou kinders is onder toesig terwyl jy die erediens bywoon. Hulle word geleer oor Jesus en die Bybel.
Gesinswaardes – in die kerk kry ons morele versterking.
Motivering – jy word blootgestel aan ‘n denkwyse wat uiteindelik beïnvloed hoe jy die wêreld, jouself en ander sien.
Geleenthede om ander te help – in die kerk kry ons dikwels unieke maniere om ander te help. As jy rondkyk sal jy ‘n plek kry waar jy ander kan help – ‘n plek wat inpas by jou gawes, talente en vaardighede.
Roetine – stel jy jouself en jou gesin aan al hierdie positiewe gebeure bloot, verander die manier waarop julle saamleef ook mettertyd.
‘n Mens dink nie altyd aan hierdie voordele as ons dink aan kerkbywoning nie. Dit is duidelik dat kerkbywoning meer as net teologiese voordele het.